b'\n_START_ARTICLE_\nTh\xc3\xa9ophile Gautier\n_START_SECTION_\n\xc5\xbdivljenjepis\n_START_PARAGRAPH_\nGautier se je rodil v Tarbesu in \xc5\xa1tudiral v Parizu. Umetni\xc5\xa1ko pot za\xc4\x8del kot slikar, vendar se je kmalu posvetil samo novinarstvu in knji\xc5\xbeevnosti. Najprej je bil pod vplivom V.Hugoja privr\xc5\xbeenec romanti\xc4\x8dne knji\xc5\xbeevnosti in se na strani romantikov udele\xc5\xbeil boja zoper klasiciste. Gautier je predhodnik parnasovcev; v poeziji in kritiki pa je bil zagovornik avtonomije nenamenske lepote v umetnosti in utemeljitelj pojma larpurlatizma. Prvo knji\xc5\xbeevno delo je izdal leta 1835._NEWLINE_V liriki je za\xc4\x8del pisati po vzoru romanti\xc4\x8dnih predhodnikov, nato pa je zoper romanti\xc4\x8dno \xc4\x8dustveno izpovednost  posku\xc5\xa1al med prvimi uresni\xc4\x8diti zamisel o larpurlatisti\xc4\x8dni knji\xc5\xbeevnosti, ki naj bo osvobojena vseh zunanjih vezi in podrejena samo \xc5\xbeelji po \xc4\x8disti lepoti. V lirskih pesmih mu je bila va\xc5\xbena predvsem dognana oblika, \xc5\xa1e bolj pa vizualno nazorno podajanje ob\xc4\x8dutkov, predstav in likov.\n_START_SECTION_\nDelo\n_START_PARAGRAPH_\nGautierovo knji\xc5\xbeevno delo obsega manj pomembne romane Gospodi\xc4\x8dna de Maupin (Mademoiselle de Maupin, 1835, kjer je v programskem uvodu utemeljil pojem larpurlatizma), Fortunio (1837), Roman mumije (1858), Kapitan Fracasse (Le capitane Fracasse, 1863), Zgodovina romantike (Histoire du romantisme, 1874) in liriko. Njegovo lirsko pesni\xc5\xa1tvo je zbrano v zbirki Emalji in kameje (Emaux et Cam\xc3\xa9es, 1852).'